দুর্গাপুর কাণ্ডে মুখ্যমন্ত্রীর বক্তব্যে তীব্র কটাক্ষ বিরোধী দলনেতার, কি বললেন?

ওয়েব ডেস্ক: দুর্গাপুর কাণ্ডে (Durgapur medical student rape) মুখ্যমন্ত্রী মমতা বন্দ্যোপাধ্যায়ের (Mamata Banerjee) সাম্প্রতিক মন্তব্য ঘিরে তীব্র রাজনৈতিক বিতর্ক শুরু হয়েছে। মুখ্যমন্ত্রীর ‘মেয়েদের রাতে বাইরে যাওয়া উচিত নয়’ মন্তব্য আসলে তাঁর প্রশাসনিক ব্যর্থতা ঢাকার চেষ্টা, এবার সরাসরি এই কথা বলে আক্রমণ শানালেন রাজ্যের বিরোধী দলনেতা শুভেন্দু অধিকারী (Suvendu Adhikary)।

দুর্গাপুরে মেডিকেল কলেজের ছাত্রীকে ধর্ষণের অভিযোগে গোটা রাজ্য রাজনীতি তোলপাড়। রবিবার উত্তরবঙ্গ যাওয়ার পথে মুখ্যমন্ত্রী সাংবাদিকদের মুখোমুখি হয়ে বলেন , রাতে মেয়েদের বাইরে যাওয়া উচিত নয়। কেউ কেউ এই বিষয়টি নিরাপত্তার জন্য সঠিক রাস্তা হিসেবে দেখলেও অনেকেই আবার তীব্র কটাক্ষ করেছেন। এমনকী, বিরোধীরাও আক্রমন করতে ছাড়েননি। বিরোধী দলনেতা শুভেন্দু অধিকারী বলেন, মুখ্যমন্ত্রীর এই বক্তব্য ‘মধ্যযুগীয় মানসিকতার পরিচায়ক’। মমতা বন্দ্যোপাধ্যায়ের এই মন্তব্য কোনওভাবে বিকৃত করা হয়নি। প্রমাণ সহ ভিডিও আমাদের কাছে রয়েছে। শুভেন্দুর অভিযোগ, এই মন্তব্য আসলে নারী নিরাপত্তা বিষয়ে সরকারের চরম ব্যর্থতা আড়াল করার কৌশল।

আরও পড়ুন: ‘৬০ হাজার লিড চাই’, ২৬- র নির্বাচনের আগে পুরোনো ফর্মে অনুব্রত মন্ডল

শুভেন্দু আরও লিখেছেন, ‘পশ্চিমবঙ্গে নারী নির্যাতনের ঘটনাকে ঢাকতে এখন ভিকটিম শেমিং-ই রাজ্য সরকারের নীতি হয়ে উঠেছে। রাজ্যে আইনশৃঙ্খলা প্রায় নেই। মহিলাদের ওপর নারকীয় অত্যাচারের জন্য তাঁদেরকেই দায়ী করা হচ্ছে।’

দেখুন খবর: