দুর্গাপুর কাণ্ডে ‘মূল অভিযুক্ত তৃণমূল ক্যাডার’, দাবি শুভেন্দুর

দুর্গাপুর: দুর্গাপুর কাণ্ডে নির্যাতিতার পরিবারের সঙ্গে দেখা করার পর সাংবাদিক বৈঠক করেন বিরোধী দলনেতা শুভেন্দু অধিকারী। এরপরই দুর্গাপুরে এই ঘটনার প্রতিবাদে ধরনায় শুভেন্দু। যদিও, ধরনা মঞ্চ তৈরিতে বাধার অভিযোগ। সেখান থেকেই দোষীদের ফাঁসি চাই দাবি বিরোধী দলনেতার। তবে গতকালের পর তিনি সোমবার সকালে আবারও আক্রমণ শানালেন মুখ্যমন্ত্রীর বিরুদ্ধে। তিনি বলেন, ‘মুখ্যমন্ত্রী একজন লিডার অফ দ্য হাউস হয়েও একবারও আসতে পারলেন না, আমি লজ্জিত’।

রবিবার রাতে গণধর্ষণের ঘটনায় দুর্গাপুর পুরনিগমের অস্থায়ী এক কর্মীকে গ্রেফতার (Arrest) করেছে পুলিশ। ফলে মোট ধৃতের সংখ্যা দাঁড়িয়েছে চার। পুলিশ জানিয়েছে, এখনও এক অভিযুক্ত অধরা। তাঁর সন্ধানে জোরদার তল্লাশি চলছে। সোমবার ধৃতকে দুর্গাপুর মহকুমা আদালতে তোলা হবে। সোমবার সাংবাদিকদের মুখোমুখি হয়ে শুভেন্দু অধিকারী জানান, নির্যাতিতাকে এ রাজ্যে রাখতে রাজি নয় পরিবার। নির্যাতিতার চিকিৎসা (Doctors) নিয়েও আমরা উদ্বিগ্ন। শুভেন্দুর অভিযোগ, ‘চিকিৎসা সংক্রান্ত বিষয়ে কথা বলতে চেয়েছিলাম আমরা, কিন্তু চিকিৎসকদের মুখ খুলতে বারণ করা হয়েছে। কারণ মুখ খুললেই চাকরি যাওয়ার আশঙ্কা থাকছে’।

আরও পড়ুন: দুর্গাপুর কাণ্ডে মুখ্যমন্ত্রীর বক্তব্যে তীব্র কটাক্ষ বিরোধী দলনেতার, কি বললেন?

এদিন শুভেন্দু অধিকারী আরও বলেন, ‘মূল অভিযুক্ত শেখ নাসিরউদ্দিন তৃণমূলের ক্যাডার। এখনও তাকে গ্রেফতার করা যায়নি। পুলিশের উচিত দ্রুত তাঁকে ধরা’।

দেখুন খবর: