দুর্গাপুর কাণ্ডে মুখ খুললেন শশী পাঁজা, বিজেপিকে ওড়িশার ঘটনা মনে করালেন তিনি

ওয়েব ডেস্ক: দুর্গাপুরের এক বেসরকারি মেডিক্যাল (Durgapur Medical College) কলেজের দ্বিতীয় বর্ষের এক ছাত্রীকে ধর্ষণের  (Rape) অভিযোগের ঘটনায় চাঞ্চল্য ছড়িয়েছে। ওই তরুণী ওড়িশার (Odisha)  জলেশ্বরের বাসিন্দা বলে জানা গিয়েছে। শুক্রবার রাতে এক বন্ধুর সঙ্গে কলেজের বাইরে বেরিয়েছিলেন তিনি। অভিযোগ, কিছু দুষ্কৃতী তাঁদের পথ রোধ করে অশালীন আচরণ করে, তারপর জোর করে তরুণীকে পাশের জঙ্গলে টেনে নিয়ে গিয়ে ধর্ষণ করে। এবার এই ঘটনা নিয়ে মুখ খুললেন শশী পাঁজা।

মন্ত্রী শশী পাজা বলেন, “দুর্গাপুরের একটি বেসরকারি মেডিক্যাল কলেজের এক শিক্ষার্থী অভিযোগ জানিয়েছেন যে তাঁকে ধর্ষণ করা হয়েছে। এবং পুলিশ সঙ্গে সঙ্গে তদন্ত শুরু করেছে। মেয়েটি ওড়িষার বাসিন্দা। তাঁর বাবা-মা এখানে চলে এসেছেন এবং আস্থা প্রকাশ করেছেন রাজ্য সরকার এবং পুলিশি তদন্তের উপর।ভারতীয় জনতা পার্টি এর মধ্যেও রাজনৈতিক মন্তব্য করছেন। মহিলার উপরে কোনও অপরাধ হলে রাজনৈতিক ফায়দা কিংবা রাজনৈতিক চশমা দিয়ে দেখাটা অত্যন্ত দুর্ভাগ্যের। পুলিশের এই তদন্ত চলতে দেওয়া উচিত এবং তার জন্য আমাদের অপেক্ষা করতে হবে। রাজ্য সরকার সহানুভূতি রাখে এবং যারা ভারতীয় জনতা পার্টির যারা এরকম মন্তব্য করছেন তাঁদের বুঝতে হবে এরকমই এক মহিলা শিক্ষার্থীর উপর অপরাধ হল, তাঁকে গায়ে আগুন দিল, মারা গেল। এগুলো হওয়া উচিত নয়। সেখানে বিজেপি সরকার। ফলে রাজনৈতিক ফায়দা তলার জন্য কোনও মন্তব্য করা উচিত নয়।”

আরও পড়ুন: দুর্গাপুর কাণ্ডে হাসপাতালের থেকে রিপোর্ট তলব স্বাস্থ্যভবনের

এই ঘটনার তদন্তে নেমেছে জাতীয় মহিলা কমিশনও। শুক্রবার দুপুরে দুর্গাপুরে পৌঁছান কমিশনের সদস্যা অর্চনা মজুমদার। ঘটনার জেরে রাজনৈতিক বিতর্কও শুরু হয়েছে। বিজেপি নেতা অমিত মালব্য সোশ্যাল মিডিয়ায় রাজ্য সরকারকে আক্রমণ করেছেন। আসানসোল দক্ষিণের বিজেপি বিধায়ক অগ্নিমিত্রা পাল প্রতিবাদ কর্মসূচির ডাক দিয়েছেন।

দেখুন খবর: