দুর্গাপুর কাণ্ডে নির্যাতিতাকে ফোন ওড়িশার মুখ্যমন্ত্রীর

দুর্গাপুর: ‘দোষীদের কঠোর শাস্তির দাবি তুলতে সর্বস্তরে চাপ সৃষ্টি করা হবে’, দুর্গাপুর গণধর্ষণকাণ্ডে (Durgapur Gang Rape) সোমবার এমনই বার্তা দিয়েছেন ওড়িশার মুখ্যমন্ত্রী (Odisha CM) মোহনচরণ মাঝি (Mohan Majhi)। নির্যাতিতার পাশে থাকার আশ্বাসও দিয়েছেন তিনি।

দুর্গাপুর কাণ্ডে তোলপাড় গোটা রাজ্য রাজনীতি। রাত ৮টা নাগাদ বন্ধুদের সঙ্গে  খাবার নিতে বেরিয়ে ধর্ষণের শিকার হন দুর্গাপুরের বেসরকারি মেডিকেল কলেজের ছাত্রী। নির্যাতিতা তরুণী ওড়িশার বাসিন্দা। এই ঘটনার পর নির্যাতিতার পরিবার আসেন কলকাতায়। এরপরই তাঁর বাবা দাবি করেন, তাঁদের মেয়েকে তাঁরা বাড়ি নিয়ে যেতে চান। যদিও, এই বিষয়ে সম্পূর্ণ আশ্বাস দিয়েছেন ওড়িশার মুখ্যমন্ত্রী।

আরও পড়ুন: দুর্গাপুর গণধর্ষণকাণ্ডে নয়া মোড়, ধৃতদের বাড়িতে তল্লাশি চালাল পুলিশ

সূত্রের খবর, ফোনে নির্যাতিতার উদ্দেশে ওড়িশার মুখ্যমন্ত্রী বলেছেন, “চিন্তা করবেন না। ওড়িশা সরকার আপনাদের পাশে আছে। আমরা সবরকম ভাবে সাহায্য করব। ধৈর্য রাখো, সাহস হারিও না।” তরুণীর দ্রুত আরোগ্য কামনা করে তিনি আরও বলেন, “তোমার পড়াশোনা যেন কোনওভাবে বন্ধ না হয়, তার জন্যও সব ব্যবস্থা করা হবে।” অভিযুক্তদের বিরুদ্ধে কঠোর পদক্ষেপ নেওয়া হবে বলেও আশ্বাস দেন মুখ্যমন্ত্রী।

জানা গিয়েছে, নির্যাতিতা মুখ্যমন্ত্রীর কাছে নিজের কলেজ বদলের আবেদন জানিয়েছেন। তিনি চান, ওড়িশার কোনও সরকারি মেডিক্যাল কলেজে স্থানান্তর হতে। জবাবে মোহন জানান, বিষয়টি খতিয়ে দেখতে ইতিমধ্যেই কর্মকর্তাদের নির্দেশ দেওয়া হয়েছে। তাঁর কথায়, “আপনি বেসরকারি কলেজের ছাত্রী, তাই নিয়মকানুন দেখে সিদ্ধান্ত নিতে হবে।”

দেখুন খবর: