দুর্গাপুর কাণ্ডে কী বললেন রাজ্যপাল সিভি আনন্দ বোস

দুর্গাপুর: দুর্গাপুর গণধর্ষণ কাণ্ডে তোলপাড় রাজ্য রাজনীতি। এবার দুর্গাপুর হাসপাতালে গিয়ে নির্যাতিতার সঙ্গে কথা বললেন রাজ্যপাল সিভি আনন্দ বোস। অভিযুক্তদের কঠোরতম শাস্তির আশ্বাস দিয়েছেন রাজ্যপাল।

এই ঘটনার তীব্র নিন্দা জানিয়েছে পশ্চিমবঙ্গের রাজ্যপাল সিভি আনন্দ বোস। হাসপাতালে নির্যাতিতাকে দেখতে যাওয়ার আগে এই ঘটনায় উদ্বেগ প্রকাশ করেছেন রাজ্যপাল। সাংবাদিকের মুখোমুখি হয়ে তিনি জানিয়েছেন, তিনি সবার প্রথমে নির্যাতিতার সঙ্গে কথা বলবেন। পাশাপাশি তিনি এই ঘটনায় জড়িতদের যাতে কঠোর শাস্তি দেওয়া হয়, সেই বিষয়েও আশ্বাস দিয়েছেন। এছাড়া পশ্চিমবঙ্গের আইনশৃঙ্খলা খুবই খারাপ দিকে পৌঁছে গিয়েছে। তা নিয়ে বারবার এমন ঘটনা ঘটছে বলেও জানান তিনি। আর সেটাই তাঁর উদ্বেগের কারণ।

আরও পড়ুন:  দুর্গাপুর কাণ্ডে পাঁচ অভিযুক্তই গ্রেফতার

গত শুক্রবার, ১০ অক্টোবর দুর্গাপুরে ঘটে গণধর্ষণের ঘটনা। বেসরকারি মেডিকেল কলেজের দিত্বীয় বর্ষের ছাত্রীকে গণধর্ষণের অভিযোগ ওঠে। জানা গিয়েছে, রাত ৮টা নাগাদ বন্ধুদের সঙ্গে খাবার নিতে ক্যাম্পাসের বাইরে বেরিয়েছিলেন ওড়িশার ওই ছাত্রী। তখনই তিনি নির্যাতনের শিকার হন। অভিযোগ, জঙ্গলের ভিতর নিয়ে গিয়ে গণধর্ষণ করা হয় ওই তরুণীকে। শনিবার সকালে এই ঘটনা প্রকাশ্যে আসতেই উত্তাল হয়ে ওঠে গোটা রাজ্য। রাস্তায় নেমে ক্ষোভ উগরে দেন সাধারণ মানুষ থেকে ছাত্রসমাজ।

দেখুন খবর: